CELEX: 62008TN0348
Language: lt
Date: 2008-08-26 00:00:00
Title: Byla T-348/08 2008 m. rugpjūčio 26 d. pareikštas ieškinys byloje Aragonesas Industrias y Energía prieš Komisiją

8.11.2008   
            
            
               LT
            
            
               Europos Sąjungos oficialusis leidinys
            
            
               C 285/44
            
         2008 m. rugpjūčio 26 d. pareikštas ieškinys byloje Aragonesas Industrias y Energía prieš Komisiją
   
   (Byla T-348/08)
   (2008/C 285/82)
   Proceso kalba: anglų
   Šalys
   
      Ieškovė: Aragonesas Industrias y Energía, SA (Barselona, Ispanija), atstovaujama advokatų I. Forrester, K. Struckmann, P. Lindfelt ir J. Garcia-Nieto Esteva
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2008 m. birželio 11 d. Komisijos sprendimą — Byla COMP/F/38.695 — Natrio chloratas, kiek šis sprendimas susijęs su Aragonesas, arba
            
         
               —
            
            
               pakeisti panaikinti parašomo sprendimo 1 ir 2 straipsnius arba žymiai sumažinti Aragonesas paskirtą baudą ir
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu ieškovė prašo iš dalies panaikinti 2008 m. birželio 11 d. Komisijos sprendimą Nr. C(2008) 2626 galutinis, susijusį su EB 81 straipsnio ir EEE susitarimo 53 straipsnio taikymo procedūra (byla COMP/38.695 — Natrio chloratas), tiek, kiek šis sprendimas susijęs su ieškove.
   Ieškovė, grįsdama savo reikalavimus, nurodo du ieškinio pagrindus:
   Pirmiausia ieškovė tvirtina, kad Komisija, nurodžiusi, jog ieškovė dalyvavo kartelyje dėl natrio chlorato pardavimo apimties pasidalijimo ir kainų nustatymo nuo 1994 m. pabaigos iki 2000 m., padarė akivaizdžią vertinimo klaidą. Ji tvirtina, kad Komisijos sprendime pateiktų įrodymų nepakanka norint tiksliai nustatyti ieškovės dalyvavimą viename ir tęstiniame pažeidime.
   Antra, ieškovė nurodo, kad buvo pažeisti proporcingumo ir vienodo požiūrio principai, nes Komisija, apskaičiuodama pagrindinį baudos dydį:
   
               —
            
            
               klaidingai nustatė ieškovei priskirtino pažeidimo sunkumą,
            
         
               —
            
            
               klaidingai ieškovei pritaikė prisijungimo mokestį,
            
         
               —
            
            
               tinkamai nenustatė pažeidimo trukmės ir
            
         
               —
            
            
               neatsižvelgė į ieškovei priskirtinas lengvinančias aplinkybes.